Βόγουντ

Ο Βόγουντ, λατιν.: Bogud (απεβ. το 31 π.Χ.) ήταν βασιλιάς των Βερβέρων, που κυβέρνησε το δυτικό τμήμα της Μαυρητανίας από το 49 π.Χ. έως το 38 π.Χ. Εικάζεται ότι ήταν ο εξάδελφος (ή ο αδελφός) του Βόκχου Β΄, αν και η καταγωγή του είναι άγνωστη.   Ένας σημαντικός σύμμαχος του Ιουλίου Καίσαρα, ο Βόγουντ υποστήριξε αργότερα τον Μάρκο Αντώνιο στον αγώνα εξουσίας μεταξύ του Μ. Αντώνιου και του Οκταβιανού. Σκοτώθηκε στην πολιορκία της Μεθώνης, πριν από τη ναυμαχία του Ακτίου, και η επικράτειά του καταλήφθηκε από τον Βόκχο Β΄.

μικρογραφία|300εσ|Αργυρό δηνάριο του 49-39 π.Χ. Εμπρός όψη: κεφαλή της Αφρικής που φέρει δέρμα ελέφαντα. Πίσω όψη: γρύπας, mihir επάνω, κεραυνός κάτω, BOGUT REX εκατέρωθεν. 3,63 γραμ., 19 χλστ.

 Βιογραφία 

 Πρώιμη σταδιοδρομία 
Ο Bόγουδ ήταν νυμφευμένος με την Eυνόη. Σε απροσδιόριστο χρόνο έκανε μία αποστολή κατά μήκος της ακτής του Ατλαντικού, φαινομενικά αποτολμώντας στους τροπικούς. Όταν επέστρεψε, χάρισε στη γυναίκα του γιγάντια καλάμια και σπαράγγια, που είχε βρει στο ταξίδι. 

 Υποστήριξη στον Καίσαρα 
Τόσο ο Βόγουντ όσο και ο Βόκχος υποστήριξαν τον Ρωμαίο στρατηγό Γ. Ιούλιο Καίσαρα, στον αγώνα του ενάντια στους υποστηρικτές του Γν. Πομπήιου Μάγνου στην Αφρική (49–45 π.Χ.). Σε μία προσπάθεια να υπονομεύσει την υποστήριξη προς τον Καίσαρα, ο Γν. Πομπήιος επιτέθηκε στο έδαφος του Βόγουντ, αλλά απωθήθηκε. Αυτό μόνο προκάλεσε τον Βόγουντ σε πλήρη δράση εναντίον των οπαδών του Πομπήιου. Ο Ι. Καίσαρας έστειλε τον Π. Σίτιο να βοηθήσει τον Βόγουντ σε μία επίθεση στο έδαφος του βασιλιά Ιόβα Α' της Νουμιδίας, του οποίου ο στρατός προχωρούσε για να ενωθεί με τους οπαδούς του Πομπήιου. Ο Σίτιος και ο Βόγουντ κατέλαβαν την πόλη Σίρτα, αναγκάζοντας τον Ιόβα Α΄ να επιστρέψει στο μέρος του με τον στρατό του, εγκαταλείποντας τους οπαδούς του Πομπήιου. 

Στη νίκη του Καίσαρα επί των δυνάμεων της Πομπήιου με επικεφαλής τον Κ. Κ. Μέτελλο Σκιπίωνα στη μάχη της Θάψου (στην ακτή της σύγχρονης Τυνησίας) το 46 π.Χ., ο Βόκχος Β΄ έλαβε τον έλεγχο μεγάλου μέρους της Νουμιδίας, που είχε ληφθεί από τον Ιόβα Α΄. Ο Βόγουντ συμμετείχε επίσης στη μάχη της Μούνδα, εξαπολύοντας μία σημαντική επίθεση στο πίσω μέρος του στρατού των οπαδών του Πομπήιου, που προκάλεσε τους οπαδούς του Πομπήιου σε μία συγκεχυμένη αντίδραση, που σύντομα έσπασε τις δυνάμεις τους. 

 Ισπανία 
Κατά τη διάρκεια της κυβέρνησης του Κόιντου Κάσσιου Λογγίνου στην Πέραν Ισπανία, έλαβε χώρα μία εξέγερση, που απείλησε το καθεστώς του Καίσαρα, το οποίο δεν ήταν ποτέ δημοφιλές στην Ισπανία. Ο Κάσσιος Λογγίνος ζήτησε υποστήριξη, την οποία ο Βόγουντ τού παρείχε. Ωστόσο ο Μάρκος Αιμίλιος Λέπιδος παρενέβη κατόπιν εντολής του Καίσαρα, για να μεσολαβήσει. Ο Αιμίλιος Λέπιδος βοήθησε στην αποκατάσταση της τάξης, αλλά διαπραγματεύτηκε μία συμφωνία με τους επαναστάτες. Μία αιφνιδιαστική επίθεση από το βοηθιτικό σώμα του Βόγουντ αποκρούστηκε, και ο Κάσσιος αναγκάστηκε να παραιτηθεί.  Στη συνέχεια ο Βόγουντ αποσύρθηκε πίσω στη Μαυριτανία.

 Υποστήριξη στον Μ. Αντώνιο 
Μετά τη δολοφονία του Καίσαρα το 44 π.Χ., οι δύο Μαυριτανοί ηγεμόνες πήραν αντίθετες πλευρές, στη διάσπαση που αναπτύχθηκε στις καισαρικές δυνάμεις. Ο Μπογούντ υποστήριξε τον Μάρκο Αντώνιο, ενώ ο Βόκχος Β΄ στάθηκε δίπλα στον Οκταβιανό (αργότερα Αυτοκράτορα Αύγουστο). Περί το 38 π.Χ., ο Βόκχος Β΄ κατέλαβε την επικράτεια του Βόγουντ, ενώ ο Βόγουντ ήταν σε εκστρατεία στην Ισπανία, και τον ανάγκασε να καταφύγει στον Μ. Αντώνιο στα ανατολικά. Τότε ο Βόκχος Β΄ έγινε ο μοναδικός ηγεμόνας της Μαυριτανίας, και επιβεβαιώθηκε από τον Οκταβιανό. Ο Bόγουντ απεβίωσε στην εκστρατεία του Άκτου του Μ. Αντώνιου, κατά τη διάρκεια των μαχών στη Mεθώνη. Με το τέλος του, ο βασιλιάς Βόκχος Β' κληροδότησε τη Μαυριτανία στον Οκταβιανό το 33 π.Χ.

 Αναφορές 

Κατηγορία:Μαυριτανοί